Billboard Hot 100

Billboard Hot 100 je najprestížnejší rebríček hranosti piesní v USA. Hitparáda sa zostavuje každý týždeň už od roku 1941. Billboard Hot 100 je uverejňovaná v známom hudobnom časopise Billboard. Zostavovaný je na základe predaja fyzických a digitálnych kópií, hranosti v rádiách a streamovania piesní v Spojených štátoch amerických 

Prvou Hot 100 #1 piesňou bola „Poor Little Fool“ od Rickyho Nelsona zo 4. septembra, 1958. Súčasným number-one hitom týždňa, končiacim sa 30. júla 2022, je pieseň About Damn Time od Lizzo

Pred Hot 100 érou
Pred Hot 100 érou boli nasledujúce rebríčky:
Best Sellers In Stores – 50 pozícií, predchodca Hot 100
Most Played By Jockeys – 50 pozícií, rozhlasové stanice a dídžeji
 Most Played In Jukeboxes – najväčší význam v rock and rollovej hudbe, keď prevažne mladí luďia „získávali“ rock and roll z jukeboxov, pretože rozhlasové stanice odmietli púšťať tento žáner

Súčasnosť
K vyčísleniu rebríčku sa zahŕňa:  
 Hot 100 Airplay – zahŕňa 1 000 rozhlasových stanic, v štýle R&B, hip-hop, country, rock, gospel, latino, kresťanská hudba. Tento rebríček je monitorovaný 24h/7dní v týždni
 Hot 100 Singles Sales 
 Hot Digital Songs – digitálný predaj je sledovaný Nielsen SoundScan.

Pravidlá
V roku 1998 sa Hot 100 zmenilo a od tohto roka rebríček zahŕňa aj piesne z albumov. Predtým sa pieseň mohla zúčastniť v rebríčku len ako singel.

Zoznam skladieb, ktoré sa nedostali do Hot 100 kvôli tomuto pravidlu, ale boli úspešné v Hot 100 Airplay:
 1995 The Rembrandts – "I'll Be There for You" (#1 po 8 týždňov)
 1996 No Doubt – "Don't Speak" (#1 po 16 týždňov)
 1997 Sugar Ray featuring Super Cat – "Fly" (#1 po 6 týždňov)
 1997 Will Smith – "Men in Black" (#1 po 4 týždňov)
 1997 The Cardigans – "Lovefool" (#2 po 8 týždňov)
 1998 Natalie Imbruglia – "Torn" (#1 po 11 týždňov)
 2000 Goo Goo Dolls – "Iris" (#1 po po 18 týždňov)

Kategória:Rebríčky Billboardu